Nuwi-d awal daɣen ɣef trakalt d yidgan yesɛan azal deg taddart-agi xas ula ma nerra ad nessekfel ilan gan assaɣ ɣer wadeg macca ikeccem deg tesnilest ur nessawaḍ ara imi d leqdic meqqren n taɣult nniḍen, nerra-d lwelha-nneɣ ɣer lebni n tmezduɣt ayen yellan d aqdim s yixxamen n lqermud, d wayen yellan d amaynut, d kra n yimukan ideg id-ttemlilin yimezdaɣ n taddart n Yicerqiyen am tejmaɛt, leǧwameɛ d temqebrin..atg ɣer taggara n leqdic-agi nuw-id ɣef leqdic n tdukliwin n temllilt tameqqrant id rnnan i taddart gar-asen tin n yidles “TAFRARA”, d-sekren deg useggas n 1989 asenseb deg useggas n 1991 dwayen akk tettmahal i wakken ad teg azal ad tesseḥbiber ɣef yidles, taɣerma d wansayen war ma nezgel tidukla n twennaḍt TISEDWA id-ilulen deg 2018, irmad-is akk d 49